ddrg/super_eurlex huggingface dataset:
Sklep Sveta

z dne 28. novembra 2002

o sklenitvi Sporazuma v obliki izmenjave pisem o spremembi prilog k Sporazumu med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi

(2002/957/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije [1],

ob upoštevanju naslednjega:

(1) Sporazum med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi je bil odobren s Sklepom Sveta 97/132/ES [2].

(2) Zaradi razlik v sistemih certificiranja med obema pogodbenicama se pogodbenici nista obvestili o zaključku svojih postopkov za ratifikacijo Sporazuma, kakor je predvideno v drugem pododstavku člena 18(1).

(3) Sporazum zato ni začel veljati, zato se ga, dokler ne stopi v veljavo, uporablja začasno, kakor je bilo sklenjeno s Sporazumom z izmenjavo pisem, ki je priložen Sklepu Sveta 97/131/ES z dne 17. decembra 1996 o sklenitvi Sporazuma z izmenjavo pisem o začasni uporabi Sporazuma med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi [3].

(4) Preden pogodbenici lahko dokončata svoje postopke in se obvestita o dokončanju, in preden lahko začne Sporazum veljati, so potrebne nekatere spremembe v sistemih certificiranja in priznavanju enakovrednosti sistemov certificiranja za nekatere proizvode.

(5) Pogodbenici sta v načelu potrdili svoj sporazum v obliki izmenjave pisem in o določitvi zdravstvenih ukrepov, ki veljajo za trgovino z živimi živalmi in živalskimi proizvodi.

(6) Sporazum v obliki izmenjave pisem je treba odobriti –

SKLENIL:

Člen 1

Sporazum z izmenjavo pisem o spremembah prilog k Sporazumu med Evropsko skupnostjo in Novo Zelandijo o zdravstvenih ukrepih, ki veljajo za trgovino z živalmi in živalskimi proizvodi, se odobri v imenu Skupnosti.

Besedilo Sporazuma v obliki izmenjave pisem je priloženo temu sklepu skupaj s spremembami prilog k Sporazumu.

Člen 2

Predsednik Sveta je pooblaščen za določitev osebe, pristojne za podpis Sporazuma v obliki izmenjave pisem, ki bo zavezoval Skupnost.

Člen 3

Ta sklep se objavi v Uradnem listu Evropskih skupnosti.

Ta sklep začne veljati na dan objave.

V Bruslju, 28. novembra 2002

Za Svet

Predsednica

M. Fischer Boel

[1] Predlog z dne 16. septembra 2002 (še ni objavljen v Uradnem listu).

[2] UL L 57, 26.2.1997, str. 4. Sklep, kakor je bil spremenjen s Sklepom 1999/837/ES (UL L 332, 23.12.1999, str. 1).

[3] UL L 57, 26.2.1997, str. 1.

--------------------------------------------------
Sklep Sveta

z dne 11. novembra 2002

o sklenitvi Sporazuma v obliki izmenjave pisem med Evropsko skupnostjo na eni strani in Kraljevino Norveško na drugi o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško

(2002/981/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Sporazum v obliki izmenjave pisem med Evropsko skupnostjo na eni strani in Kraljevino Norveško na drugi o nekaterih predelanih kmetijskih proizvodih, ki jih zajema Protokol 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško [1], je bil s pogajanji vzajemno usklajen, da bi se izboljšal trgovinski režim in rešili nekateri s tem povezani problemi.

(2) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z 28. junija 1999 o določitvi postopkov za uresničevanje Komisiji podeljenih izvedbenih pooblastil [2].

(3) Sporazum je treba odobriti –

SKLENIL:

Člen 1

Sporazum v obliki izmenjave pisem med Evropsko skupnostjo na eni strani in Kraljevino Norveško na drugi o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško se odobri v imenu Skupnosti.

Besedilo Sporazuma se priloži temu sklepu.

Člen 2

Pravila za uporabo tega sklepa sprejme Komisija, ki ji pomaga odbor za horizontalna vprašanja glede trgovine s predelanimi kmetijskimi proizvodi iz člena 16 Uredbe (ES) št. 3448/93 [3]. Uporablja se člen 4 Sklepa 1999/468/ES. Obdobje, določeno v členu 4(3) tega sklepa, je en mesec.

Člen 3

Predsednik Sveta je s tem sklepom pooblaščen, da imenuje osebo, pooblaščeno za podpis Sporazuma iz člena 1, ki zavezuje Skupnost.

V Bruslju, 11. novembra 2002

Za Svet

Predsednik

B. Mikkelsen

[1] UL L 171, 27.6.1973, str. 1.

[2] UL L 184, 17.7.1999, str. 23.

[3] UL L 318, 20.12.1993, str. 18. Uredba, nazadnje spremenjena z Uredbo (ES) št. 2580/2000 (UL L 298, 25.11.2000, str. 5).

--------------------------------------------------
Sklep Sveta

z dne 5. novembra 2002

o podpisu v imenu Evropske skupnosti in začasni uporabi Sporazuma v obliki memoranduma o soglasju med Evropsko skupnostjo in Federativno republiko Brazilijo o dogovorih glede dostopa na trg tekstilnih izdelkov in oblačil

(2002/877/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim in drugim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji uskladila dvostranski sporazum v obliki memoranduma o soglasju o trgovini s tekstilnimi izdelki z Brazilijo.

(2) Sporazum v obliki memoranduma o soglasju je bil parafiran dne 8. avgusta 2002.

(3) Sporazum v obliki memoranduma o soglasju je treba podpisati v imenu Skupnosti.

(4) Da bi omogočili obema pogodbenicama koristiti ugodnosti iz tega sporazuma takoj po ustreznih uradnih obvestilih, je primerno ta sporazum na podlagi vzajemnosti začasno uporabljati do dokončanja ustreznih postopkov za njegovo uradno sklenitev –

SKLENIL:

Člen 1

Ob upoštevanju njegove predvidene poznejše sklenitve je predsednik Sveta s tem sklepom pooblaščen, da imenuje osebe, pooblaščene, da v imenu Evropske skupnosti podpišejo Sporazum v obliki memoranduma o soglasju o trgovini s tekstilnimi izdelki z Brazilijo.

Člen 2

Ob vzajemnosti se Sporazum v obliki memoranduma o soglasju uporablja začasno do dokončanja postopkov za njegovo uradno sklenitev.

Besedilo Sporazuma je priloženo k temu sklepu.

Člen 3

1. Komisija lahko v skladu s postopkom iz člena 17 Uredbe Sveta (EG) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav [1] spremeni uporabo režima dvojne kontrole za nekatere izdelke po posvetovanju z Brazilijo v skladu z odstavkom 6 Memoranduma o soglasju.

2. Če Brazilija ne bi izpolnila svojih obveznosti iz odstavkov 2 in 5 Memoranduma o soglasju ali iz dodatnih potrjenih zapisnikov, bo Komisija ponovno uvedla režim kvot v skladu s postopkom iz člena 17 Uredbe(EGS št. 3030/93.

Člen 4

Ta sklep začne veljati dan po objavi v Uradnem listu Evropskih skupnosti.

V Bruslju, 5. novembra 2002

Za Svet

Predsednik

T. Pedersen

[1] UL L 275, 8.11.1993, str. 1. Uredba, kakor je bila nazadnje spremenjena z Uredbo Komisije (ES) št. 797/2002 (UL L 128, 15.5.2002, str. 29).

--------------------------------------------------
Odločba Komisije

z dne 10. julija 2002

o spremembi Odločbe 2002/199/ES o zdravstvenem stanju živali in izdajanju veterinarskih spričeval za uvoz živega goveda in prašičev iz nekaterih tretjih držav

(notificirano pod dokumentarno številko K(2002) 2553)

(Besedilo velja za EGP)

(2002/578/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo (ES) št. 1452/2001 [2], in zlasti člena 8(3) Direktive,

ob upoštevanju naslednjega:

(1) V skladu s členom 8(3) Direktive 72/462/EGS lahko veljajo zahteve za testiranje za brucelozo, enzootsko govejo levkozo in tuberkulozo v nekaterih tretjih državah za enakovredne zahtevam za trgovanje znotraj Skupnosti.

(2) Kanada je predložila podatke o seznamu priznavanja čred, uradno prostih enzootske goveje levkoze.

(3) Češka republika je predložila podatke o svojem sistemu za uradno priznanje neokuženosti čred z enzootsko govejo levkozo.

(4) Navedena, s strani Kanade in Češke republike zagotovljena jamstva glede enzootske goveje levkoze, lahko veljajo za enakovredna jamstvom, ki se jih zahteva za trgovanje znotraj Skupnosti.

(5) Pristojni veterinarski organi Kanade in Češke republike so se zavezali k takojšnjemu uradnemu obvestilu Komisiji o vseh predlaganih spremembah v njunih pravilih glede navedenih sistemov.

(6) Odločba Komisije 2002/199/ES [3] naj se spremeni v skladu s tem.

(7) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga VI k Odločbi 2002/199/ES se nadomesti z besedilom v Prilogi k tej odločbi.

Člen 2

Ta odločba se začne uporabljati šestdeseti dan po objavi v Uradnem listu Evropskih skupnosti.

Člen 3

Ta odločba je naslovljena na države članice.

V Bruslju, 10. julija 2002

Za Komisijo

David Byrne

Član Komisije

[1] UL L 302, 31.12.1972, str. 28.

[2] UL L 198, 21.7.2001, str. 11.

[3] UL L 71, 13.3.2002, str. 1.

--------------------------------------------------

PRILOGA

PRILOGA VI

Zahteve za priznanje statusa uradno prostih čred goved, držav ali regij

(Uporablja se oddelek A ali B)

Oddelek A

1. Tuberkuloza in bruceloza: Priloga A Direktive Sveta 64/432/EGS

2. Enzootska goveja levkoza (EGL): Priloga D Direktive Sveta 64/432/EGS

Oddelek B Enakovrednost

1. Program uradnega nadzora izvozne tretje države velja za enakovrednega prilogama A in ali D Direktive Sveta 64/432/EGS.

2. Za enakovredne so priznani naslednji programi uradnega nadzora:

Oznaka ISO | Država | Tuberkuloza | Bruceloza | EGL |

Čreda | Regija ali država | Čreda | Regija ali država | Čreda | Regija ali država |

CA | Kanada | — | — | — | — | X | — |

CZ | Češka republika | — | — | — | — | — | X |

--------------------------------------------------
Sklep Komisije

z dne 18. marca 2002

o sklenitvi Sporazuma v obliki izmenjave pisem med Evropsko skupnostjo in Republiko Hrvaško v zvezi s potrdilom iz odstavka 6 Sporazuma o vzajemnih preferencialnih trgovinskih koncesijah za nekatera vina

(notificirano pod dokumentarno številko K(2002) 666)

(2002/501/ES)

KOMISIJA EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepov Sveta 2001/918/ES [1] in 2001/919/ES [2] v zvezi s sklenitvijo dodatnega protokola, ki ureja trgovinske vidike Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi strani ter dodatnega protokola, ki ureja trgovinske vidike Začasnega sporazuma med Evropsko skupnostjo in Republiko Hrvaško z namenom upoštevati izid pogajanj med pogodbenicama o vzajemnih preferencialnih koncesijah za nekatera vina, o vzajemnem priznavanju, zaščiti in nadzoru imen vin in o vzajemnem priznavanju, zaščiti in nadzoru označb za žganja in aromatizirane pijače, in zlasti člena 3,

ob upoštevanju naslednjega:

(1) V okviru navedenih sklepov je Svet z Republiko Hrvaško sklenil dodatne protokole, vključno s sporazumi o vzajemnih preferencialnih koncesijah za nekatera vina, o vzajemnem priznavanju, zaščiti in nadzoru imen vin in o vzajemnem priznavanju, zaščiti in nadzoru označb za žganja in aromatizirane pijače, v nadaljevanju "dodatni protokoli o vinu". Dodatni protokoli o vinu začnejo veljati 1. januarja 2002.

(2) Odstavek 6 Priloge I (Sporazum o vzajemnih preferencialnih trgovinskih koncesijah za nekatera vina) k dodatnim protokolom o vinu k Stabilizacijsko-pridružitvenemu sporazumu in Začasnemu sporazumu, sklenjenemu 7. decembra 2001, določa, da je pravica do koriščenja tarifnih koncesij pogojena s predložitvijo potrdila, ki ga izda medsebojno priznani uradni organ s skupaj sestavljenega seznama, pod pogojem, da je zadevno vino v skladu s točko 5(b).

(3) Komisija v imenu Skupnosti in Republika Hrvaška sta se v dodatnih protokolih o vinu k Stabilizacijsko-pridružitvenemu sporazumu in Začasnemu sporazumu dogovorili o izvedbenih pravilih za zgoraj navedeno potrdilo. Zato bi morala Komisija odobriti ta pravila, dogovorjena v obliki izmenjave pisem.

(4) Ukrepi, predvideni v tem sklepu in v priloženi izmenjavi pisem so v skladu z mnenjem Odbora za carinski zakonik –

SKLENILA:

Člen 1

Sporazum v obliki izmenjave pisem med Evropsko skupnostjo in Republiko Hrvaško v zvezi s potrdilom iz odstavka 6 Priloge I k Sporazumu o vzajemnih preferencialnih trgovinskih koncesijah za nekatera vina se odobri v imenu Skupnosti.

Besedilo Sporazuma je priloženo temu sklepu.

Generalni direktor za kmetijstvo in razvoj podeželja Komisije Evropskih skupnosti je pooblaščen za podpis Sporazuma v obliki izmenjave pisem.

Člen 2

Ta sklep se objavi v Uradnem listu Evropskih skupnosti.

V Bruslju, 18. marca 2002

Za Komisijo

Franz Fischler

Član Komisije

[1] UL L 342, 27.12.2001, str. 42.

[2] UL L 342, 27.12.2001, str. 60.

--------------------------------------------------
Sklep Sveta

z dne 28. februarja 2002

o sklenitvi sporazuma o sodelovanju in carinski uniji med Evropsko gospodarsko skupnostjo in Republiko San Marino in Protokola k navedenemu Sporazumu kot posledica širitve, ki je začela veljati 1. januarja 1995

(2002/245/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 133 in 308, skupaj z drugim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Sporazum o sodelovanju in carinski uniji med Evropsko gospodarsko skupnostjo in Republiko San Marino, v nadaljevanju "Sporazum", je bil podpisan v Bruslju 16. decembra 1991 in ga je ratificiralo 12 držav članic, ki so bile takrat njegove podpisnice.

(2) Začasni sporazum o trgovski in carinski uniji je bil sklenjen med Evropsko gospodarsko skupnostjo in Republiko San Marino do začetka veljavnosti Sporazuma [3].

(3) Avstrija, Finska in Švedska so pristopile k Evropski uniji in morajo v skladu s Pogodbo o pristopu pristopiti k Sporazumu.

(4) Njihov pristop ne zahteva nobenih sprememb sporazuma, razen priprave verodostojnih besedil v finskem in švedskem jeziku.

(5) V teh okoliščinah, glede na posebni položaj San Marina in zaradi pospeševanja zunanjih gospodarskih odnosov Skupnosti, bi moral Sporazum začeti veljati za Skupnost in za 12 držav članic podpisnic.

(6) Svet, ki deluje v imenu Skupnosti, bi moral istočasno odobriti Protokol k Sporazumu po pristopu Republike Avstrije, Republike Finske in Kraljevine Švedske k Evropski uniji (v nadaljnjem besedilu "Protokol").

(7) Za Avstrijo, Finsko in Švedsko bosta Sporazum in Protokol k Sporazumu, za 12 držav članic pa Protokol, začela veljati po prejemu uradnega obvestila, da so bili izvršeni ustrezni postopki,

SKLENIL:

Člen 1

Sporazum o sodelovanju in carinski uniji med Evropsko gospodarsko skupnostjo in Republiko San Marino, podpisan v Bruslju dne 16. decembra 1991, vključno z izjavami, ki so del Sporazuma, je v imenu Skupnosti odobren.

Besedila Sporazuma in izjav so priložena temu sklepu.

Predsednik Sveta v imenu Skupnosti izvrši uradno obvestilo, predvideno v členu 30 Sporazuma.

Člen 2

Protokol k Sporazumu o sodelovanju in carinski uniji med Evropsko gospodarsko skupnostjo in Republiko San Marino neposredno po pristopu Republike Avstrije, Republike Finske in Kraljevine Švedske k Evropski uniji se odobri v imenu Skupnosti.

Besedilo Protokola je priloženo temu Sklepu.

Predsednik Sveta v imenu Skupnosti izvrši uradno obvestilo, predvideno v členu 3 Protokola.

V Bruslju, 28. februarja 2002

Za Svet

Predsednik

A. Acebes Paniagua

[1] UL C 302, 22.11.1991, str. 10 inUL C 124, 21.4.1997, str. 1.

[2] UL C 241, 21.9.1992, str. 169 inUL C 328, 26.10.1998, str. 218.

[3] UL L 359, 9.12.1992, str. 13.

--------------------------------------------------
Sklep Sveta

z dne 21. januarja 2002

o začasni uporabi Sporazuma med Evropsko skupnostjo in Republiko Južno Afriko o trgovini z alkoholnimi pijačami

(2002/54/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi odstavek, prvi stavek Pogodbe,

ob upoštevanju predloga Komisije,

ob upoštevanju naslednjega:

(1) Skupnost in Južna Afrika morata predvideti začasno uporabo Sporazuma med Evropsko skupnostjo in Republiko Južno Afriko o trgovini z alkoholnimi pijačami od 28. januarja 2002 (Sporazum) do dokončanja postopkov, ki so v Južni Afriki potrebni za uveljavitev sporazuma.

(2) Zaradi olajšanja izvajanja nekaterih določb Sporazuma bi bilo treba Komisiji dovoliti potrebne tehnične popravke v skladu s postopkom, določenim v členu 15 Uredbe Sveta (EGS) št. 1576/89 z dne 29. maja 1989, ki določa splošna pravila o opredelitvi, opisu in predstavitvi alkoholnih pijač [1].

(3) V ta namen je treba Sporazum v obliki izmenjave pisem potrditi

SPREJEL NASLEDNJI SKLEP:

Člen 1

Sporazum v obliki izmenjave pisem, ki predvideva začasno uporabo Sporazuma med Evropsko skupnostjo in Republiko Južno Afriko o trgovini z alkoholnimi pijačami od 28. januarja 2002, se v imenu Skupnosti odobri.

Besedilo sporazuma v obliki izmenjave pisem in besedilo Sporazuma o trgovini z alkoholnimi pijačami sta priloženi temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis sporazuma v obliki izmenjave pisem in tako izrazi strinjanje Skupnosti, da se s tem sporazumom zavezuje.

Člen 3

Za namene uporabe členov 5(8) in 16(2) Sporazuma o trgovini z alkoholnimi pijači se Komisija pooblasti v skladu s postopkom, določenim v členu 15 Uredbe Sveta (EGS) št. 1576/89, da sklene dokumente, potrebne za spremembo Sporazuma.

Člen 4

V skupnem odboru, ustanovljenem na podlagi člena 17 Sporazuma o trgovini z alkoholnimi pijačami, Skupnost zastopa Komisija.

Člen 5

Ta sklep se objavi v Uradnem listu Evropskih skupnosti.

V Bruslju, 21. januarja 2002

Za Svet

Predsednik

M. Arias Cañete

[1] UL L 160, 12.6.1989, str. 1. Uredba, nazadnje spremenjena z Uredbo (ES) št. 3378/94 (UL L 366, 31.12.1994, str. 1).

--------------------------------------------------
Sklep Sveta

z dne 26. junija 2001

o pristopu Evropske skupnosti k Pravilniku št. 105 Gospodarske komisije Združenih narodov za Evropo o homologaciji vozil za prevoz nevarnega blaga glede na njihove posebne konstrukcijske značilnosti

(2001/505/ES)

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 o pristopu Evropske skupnosti k Sporazumu Gospodarske komisije Združenih narodov za Evropo, ki se nanaša na sprejetje enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in na pogoje za vzajemno priznavanje homologacij, dodeljenih na podlagi teh predpisov ("Revidiran sporazum iz leta 1958") [1], ter zlasti člena 3(3) in druge alinee člena 4(2) Sklepa,

ob upoštevanju predloga Komisije [2],

ob upoštevanju privolitve Evropskega parlamenta [3],

ob upoštevanju naslednjega:

(1) Standardne določbe Pravilnika št. 105 Gospodarske komisije Združenih narodov za Evropo o homologaciji vozil za prevoz nevarnega blaga glede na njihove posebne konstrukcijske značilnosti so namenjene odstranjevanju tehničnih ovir za trgovino z motornimi vozili med pogodbenicami v zvezi s posebnimi konstrukcijskimi značilnostmi vozil za prevoz nevarnega blaga ter zagotavljanju visoke ravni varnosti in varstva okolja.

(2) Pravilnik št. 105 je bil pogodbenicam uradno sporočen in je za vse pogodbenice, ki do datuma ali datumov, določenih v njem, niso predložile uradnega obvestila o nesoglasju, začel veljati kot pravilnik, priložen Revidiranemu sporazumu iz leta 1958.

(3) Pravilnik št. 105 je treba vključiti v sistem Skupnosti za homologacijo motornih vozil in ga tako dodati k veljavni zakonodaji Skupnosti -

SKLENIL:

Edini člen

Evropska skupnost pristopi k Pravilniku št. 105 Gospodarske komisije Združenih narodov za Evropo o homologaciji vozil za prevoz nevarnega blaga glede na njihove posebne konstrukcijske značilnosti.

Besedilo pravilnika je priloženo k temu sklepu [4].

V Luxembourgu, 26. junija 2001

Za Svet

Predsednik

T. Östros

[1] UL L 346, 17.12.1997, str. 78.

[2] UL C 274 E, 26.9.2000, str. 76.

[3] Privolitev dana 15. maja 2001 (še ni objavljena v Uradnem listu).

[4] Pravilnik bo objavljen v enem izmed prihodnjih Uradnih listov.

--------------------------------------------------
Uradni list L 055 , 24/02/2001 str. 0075 - 0075



PRILOGA IV Sklep Sveta Evropske centralne banke z dne 19. junija 1998 o imenovanju in trajanju mandata zunanjega revizorja Evropske centralne banke (ECB/1998/NP1) SVET EVROPSKE CENTRALNE BANKE JE ob upoštevanju Statuta Evropskega sistema centralnih bank in Evropske centralne banke ter zlasti člena 27.1 Statuta, ob upoštevanju naslednjega: (1) Računovodske izkaze Evropske centralne banke (v nadaljnjem besedilu "ECB") in nacionalnih centralnih bank revidirajo neodvisni zunanji revizorji, ki jih priporoči Svet ECB in potrdi Svet Evropske unije. (2) Svet Evropskega monetarnega inštituta soglaša s tem, da se Coopers & Lybrand priporoči kot zunanji revizor ECB za mandat petih let z možnostjo odstopa po dveh letih, SKLENIL: Člen 1 Coopers & Lybrand se Svetu Evropske unije priporoči kot zunanji revizor ECB. Člen 2 Zunanji revizor ECB ima mandat petih let z možnostjo odstopa po dveh letih. V Frankfurtu na Maini, 19. junija 1998 V imenu Sveta ECB Predsednik Willem F. Duisenberg --------------------------------------------------
Odločba Komisije

z dne 18. aprila 2001

o spremembi Odločbe 1999/710/ES o začasnih seznamih obratov tretjih držav, iz katerih države članice dovolijo uvoz mletega mesa in mesnih pripravkov

(notificirano pod dokumentarno številko K(2001) 1075)

(Besedilo velja za EGP)

(2001/336/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo Sveta 2001/4/ES [2], in zlasti člena 2(1) Odločbe,

ob upoštevanju naslednjega:

(1) Začasni seznam obratov za proizvodnjo mletega mesa in mesnih pripravkov je bil sestavljen z Odločbo Komisije 1999/710/ES [3].

(2) Slovaška republika je poslala seznam obratov za proizvodnjo mletega mesa in mesnih pripravkov, za katere pristojni organi potrjujejo, da delujejo v skladu s predpisi Skupnosti.

(3) Za Slovaško republiko se torej lahko sestavi začasni seznam obratov za proizvodnjo mletega mesa in mesnih pripravkov v skladu s postopkom iz Odločbe 95/408/ES v zvezi z nekaterimi državami.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi Komisije 1999/710/ES.

Člen 2

Ta odločba je naslovljena na države članice.

V Bruslju, 18. aprila 2001

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 281, 4.11.1999, str. 82.

--------------------------------------------------

PRILOGA

Država: SLOVAŠKA REPUBLIKA

1 | 2 | 3 | 4 | 5 | 6 |

SK 16 | Lumas Nitra a. s. | Nitra | Nitra | MM, MP | 7 |

--------------------------------------------------